canonical-greekLit/data/tlg2018/tlg002/tlg2018.tlg002.perseus-grc1.xml
οὐ ποιήσεις κρίσιν;” εἰ γὰρ μηδεὶς  ἐπιτρέποι λόγος τὴν  ἀγένητον καὶ  ἄτρεπτον οὐσίαν θεοῦ τοῦ παντοκράτορος εἰς ἀνδρὸς εἶδος  μεταβάλλειν μηδ̓ αὖ  γενητοῦ μηθενὸς φαντασίᾳ τὰς τῶν  ὁρώντων ὄψεις  ἐξαπατᾶν μηδὲ μὴν ψευδῶς τὰ τοιαῦτα  πλάττεσθαι τὴν γραφήν, θεὸς καὶ κύριος ὁ κρίνων πᾶσαν τὴν γῆν καὶ ποιῶν κρίσιν, ἐν ἀνθρώπου  ὁρώμενος σχήματι, τίς ἂν ἕτερος  ἀναγορεύοιτο, εἰ μὴ φάναι θέμις τὸ πρῶτον τῶν ὅλων αἴτιον, ἢ μόνος ὁ προὼν αὐτοῦ λόγος;